- ઉપાસના સિંહ લગ્ન બાદ પતિ નીરજ સાથે 2012થી અલગ રહેતી હતી. બંનેએ 2016માં છૂટાછેડા માટે અરજી કરી હતી. જોકે હવે તેમણે સમાધાન કરી લીધું છે. તેઓ વચ્ચે ઘણા સમયથી વાતચીત નહોતી થતી.તાજેતરમાં ઉપાસના નીરજ સાથે ગંગટોકમાં વેકેશન પર ગઈ હતી. આ ઉપરાંત તે બિહારમાં પોતાના સાસરી પક્ષના લોકોને પણ મળી આવી છે. નીરજ ભારદ્વાજે એક ઈન્ટરવ્યૂમાં જણાવ્યું હતું કે,‘એક-બીજાને સ્પેસ આપતા-આપતા અમારી વચ્ચે અંતર વધી ગયું હતું. ઘણા બહારના લોકોએ પણ અમારી વચ્ચેના તણાવમાં વધારો કર્યો હતો.’